གཡས་པའི་རྡོ་རྗེ་ཁུ་ཚུར་གྱི་མཛུབ་མོ་ལྕགས་ཀྱུ་ལྟར་བྱས་ལ་གཡོན་པའི་རྡོ་རྗེ་ཁུ་ཚུར་མཐེའུ་ཆུང་ལྕགས་ཀྱུ་ལྟར་
བྱས་པ་ལ་བཅིངས་པ་ནི་ལྕགས་ཀྱུའི་དང་། རྡོ་རྗེ་ཁུ་ཚུར་གཉིས་ཀྱི་མཁྲིག་མའི་རྒྱབ་སྦྱར་ཞགས་པའི་དང་། རྡོ་
རྗེ་ཁུ་ཚུར་གཉིས་ཀྱི་མཛུབ་མོ་ལྕགས་ཀྱུ་འདྲ་བར་བྱས་ནས་ཁ་ནང་དུ་ཐད་ཀར་བཞག་ནས་ཕན་ཚུན་མདུད་ཅིང་
མཐེའུ་ཆུང་གཉིས་སྦྲེལ་བ་ནི་ལྕགས་སྒྲོག་གི་དང་། རྡོ་རྗེ་ཁུ་ཚུར་གཉིས་རྒྱབ་སྦྱར་ཏེ་འཚིར་བ་ནི་འབེབས་པའི་
དང་། བསྐལ་བཟང་མན་ཆོད་མགྲོན་ཐབས་རྣམས་ཀྱི་ལས་རྒྱ་ནི་གར་ལས་བྱུང་བའི་ཕྱག་མཚན་མེད་པའི་ཕྱག་ཆེན་
ལྟར་བཅིང་བའོ། བཞི་པ་ཕྱག་ཆེན་ནི། ལྷ་ཐམས་ཅད་ཀྱི་ཐུགས་ཀར་ཟླ་བའི་སྟེང་དུ་ཐོག་མའི་རྡོ་རྗེ་དཀར་པོ་རྩེ་ལྔ་
པས་མཚན་པར་གྱུར་པར་དམིགས་ཏེ། ལུས་ཀྱི་ལྷ་སོ་སོའི་ཕྱག་ཆེན་བཅིང་ཞིང་། ངག་ཏུ་ལྷ་རང་རང་གིས་སྙིང་པོ་
བརྗོད་དོ། སྤྱོད་རྒྱུད་ལས། ལྟག་འོག་གོ་རིམ་ཇི་བཞིན་དུ། སངས་རྒྱས་རྣམས་ཀྱིས་༄༅། དབང་བསྐུར་རོ། ཞེས་
གསུངས་པས། ཨོཾ་བུདྡྷ་ཨ་བྷི་རིཉྩ་ཨོཾ། ཞེས་སོགས་རིགས་ལྔའི་སྔགས་དང་ཕྱག་རྒྱས་ལྷ་ཐམས་ཅད་ལ་དབང་
བསྐུར་རོ། དཀྱིལ་འཁོར་རྒྱལ་པོ་མཆོག་གི་ཏིང་ངེ་འཛིན་ཏོ། ༽༽ ༈ དེ་ནས་ཕྲིན་ལས་བཅོལ་བ་ནི། ལུས་ཀྱི་རྡོ་
རྗེ་ཁུ་ཚུར་གཉིས་ལས་བྱུང་བའི་གར་སྔོན་དུ་འགྲོ་བའི་ངག་ཏུ། ཨོཾ་ན་མོ་བྷ་ག་ཝ་ཏེ་སརྦ་དུརྒ་ཏེ་པ་རི་ཤོ་དྷ་ན་རཱ་ཛཱ་ཡ།
ཏ་ཐཱ་ག་ཏཱ་ཡ། ཨརྷ་ཏེ་སམྱཀྶཾ་བུདྡྷཱ་ཡ། ཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་བི་ཤོ་དྷ་ནི། ཤུདྡྷེ་བི་ཤུདྡྷེ། སརྦ་ཀརྨ་ཨཱ་ཝ་
ར་ཎ་བི་ཤོ་དྷ་ནེ་སྭཱ་ཧཱ། ཞེས་དང་།